สรุปภาวะตลาดหุ้นในภูมิภาคเอเชียประจำวันนี้
สรุปภาวะตลาดหุ้นในภูมิภาคเอเชียประจำวันนี้
13 พ.ค. 2558

สำนักข่าวอินโฟเควสท์ รายสรุปสรุปภาวะตลาดหุ้นในภูมิภาคเอเชียประจำวันที่ 13 พฤษภาคม 2558
ดัชนี S&amp;P/ASX 200 ตลาดหุ้นออสเตรเลียปิดตลาดปรับตัวขึ้นในวันนี้ เนื่องจากหุ้นกลุ่มค้าปลีกได้รับแรงหนุนจากการประกาศงบประมาณของรัฐบาลกลาง
          ดัชนี S&amp;P/ASX 200 เพิ่มขึ้น 40.40 จุด หรือ 0.71% ปิดที่ 5,715.10 จุด ส่วนดัชนี ALL ORDINARIES ตลาดหุ้นออสเตรเลียปิดวันนี้ที่ 5,710.80 จุด เพิ่มขึ้น 37.70 จุด หรือ 0.66%
 
          — ดัชนีนิกเกอิตลาดหุ้นโตเกียวปิดพุ่งขึ้นในวันนี้ เพราะได้แรงหนุนจากการที่นักลงทุนมีมุมมองที่เป็นบวกต่อแนวโน้มเศรษฐกิจและผลประกอบการของบริษัทญี่ปุ่น
          สำนักข่าวเกียวโดรายงานว่า ดัชนีนิกเกอิพุ่งขึ้น 139.88 จุด หรือ +0.71% ปิดที่ 19,764.72 จุด
 
          — ดัชนีเซี่ยงไฮ้คอมโพสิตตลาดหุ้นจีนปิดปรับตัวลงในวันนี้ หลังจากที่พุ่งปิดแดนบวกมาสามวันทำการติดต่อกัน โดยวันนี้ ทางการจีนได้เปิดเผยข้อมูลเศรษฐกิจหลายรายการ ซึ่งรวมถึงการลงทุนในสินทรัพย์ถาวรและภาคอสังหาริมทรัพย์ที่บ่งชี้ถึงการชะลอตัว
          สำนักข่าวซินหัวรายงานว่า ดัชนีเซี่ยงไฮ้คอมโพสิตลดลง 25.46 จุด หรือ 0.58% ปิดที่ 4,375.76 จุด
 
          — ดัชนีคอมโพสิตตลาดหุ้นเกาหลีใต้ดีดตัวขึ้น 0.83% หลังได้รับแรงซื้อจากนักลงทุนต่างชาติและนักลงทุนสถาบัน
          ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 17.39 จุด ปิดที่ 2,114.16 จุด โดยมีปริมาณการซื้อขายปานกลาง 372.9 ล้านหุ้น มูลค่า 4.93 ล้านล้านวอน (4.48 พันล้านดอลลาร์) โดยมีหุ้นบวกมากกว่าหุ้นลบในสัดส่วน 481 ต่อ 327
 
          — ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยได้รับปัจจัยถ่วงจากตลาดหุ้นจีน หลังมีข้อมูลบ่งชี้ว่าตลาดอสังหาริมทรัพย์จีนชะลอตัว
          ดัชนีฮั่งเส็งลดลง 157.90 จุด หรือ 0.58% ปิดวันนี้ที่ 27,249.28 จุด